|  |  |
| --- | --- |
| 06.05.2016. |  Nr.5/1 |

###### JELGAVAS PILSĒTAS DOMES APBALVOJUMU PIEŠĶIRŠANA

(ziņo I.Škutāne)

 **Atklāti balsojot ar 9 balsīm PAR –** A.Rāviņš, R.Vectirāne, V.Ļevčenoks, J.Bacāns, M.Buškevics, A.Garančs, A.Rublis, A.Tomašūns, D.Olte, **PRET-** nav, **ar 3 balsīm** **ATTURAS** – I.Jakovels, S.Stoļarovs, V.Grigorjevs,

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2016.gada 2.maija lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme” Skaidrītei Kristiņai, Valsts SIA “Slimnīca “Ģintermuiža”” ārstei-psihiatrei – par augstu profesionālo meistarību un godprātīgu darbu Jelgavas pilsētas iedzīvotāju veselības aprūpē.
2. Piešķirt Jelgavas pilsētas domes apbalvojumu „Goda raksts”:

2.1. Jurim Leitim, majoram, militārajam pensionāram – par godprātīgu dienesta pienākumu pildīšanu un ieguldījumu Jelgavas iedzīvotāju drošības nodrošināšanā;

2.2. Igoram Vasinam, Valsts SIA “Slimnīca “Ģintermuiža”” ambulatorā dienesta vadītājam – par nesavtīgu darbu veselības aprūpes nodrošināšanā Jelgavas pilsētā;

2.3. Aivaram Eipuram, dzejniekam, publicistam un īsprozas autoram – par nopelniem un ieguldījumu kultūrā, izglītībā un sabiedriskajā darbībā Jelgavā;

2.4. Uldim Zuteram, māksliniekam, dizaineram – par ieguldījumu Jelgavas kultūrvēsturiskās ainavas iemūžināšanā un pilsētas vēsturiskā mantojuma popularizēšanā.

1. Noteikt naudas balvu apbalvojumiem:
	1. apbalvojumam „Goda zīme” – 217,02 *euro*;
	2. apbalvojumam „Goda raksts” – 140,00 *euro*.
2. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas domes administrācijas budžeta līdzekļiem 777.02 *euro*.
3. Apbalvojumus pasniegt Jelgavas pilsētas svētkiem veltītajā svinīgajā pieņemšanā 2016.gada 26.maijā.

Domes priekšsēdētājs (paraksts) A.Rāviņš

NORAKSTS PAREIZS

Kancelejas lietvede-arhīviste kancelejā Ž.Memena

Jelgavā 2016.gada 6.maijā